Ang kimono (着物) ay isang uri ng tradisyonal na kasuotan sa Hapon. Dating may ibig sabihing ""bagay na isinusuot"" ang salitang ""kimono"". Matagal nang panahon ang nakararaan, dating araw-araw na nagsusuot ng mga kimono ang mga tao sa Hapon. Daan-daang taon na ang tagal ng panahon ng pagsusuot ng mga Hapones ng Kimono. Sa ngayon, isinusuot lamang nila ang kimono kapag may natatanging mga okasyon katulad ng mga seremonyang pormal. Mas maraming mga kababaihang Hapones ang nagsusuot ng kimono. Mas kalimitang nagsusuot lamang ng kimono ang mga kalalakihan kapag may kasalan at may Hapones na seremonyang pangpagtimpla at pag-inom ng tsaa. May mga tao ring nagsusuot ng kimonong malimit na tinatawag na do-gi kapag naglalaro ng larong kendo; mas matitibay, makakapal, at maikling hindi katulad ng pambabaeng kimono ang do-gi. May ilang taong nagsusuot pa rin ng mga kimono bilang pang-araw-araw na kasuotan.